OKRESNÁ PROKURATÚRA RUŽOMBEROK 
Dončova 8, 034 53 Ružomberok 1

Číslo: 2 Pv 148/16/5508	Ružomberok  03.08.2016
EEČ: 2-42-61-2016

U Z N E S E N I E

Trestná vec:	obv. XXXXX 
Trestný čin:	Prečin Neoprávnené používanie cudzieho motorového vozidla podľa § 217 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Ružomberok

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, Slovensko
väzba: nie
a
poškodenou:  
1.	XXXXX 
sídlo: XXXXX 41, XXXXX XXXXX
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 0,- € 
Peňažná suma určená na všeobecne prospešné účely: 50,- € 
Konkrétny adresát peňažnej sumy určenej na všeobecne prospešné účely: Občianske združenie Stonožka objavuje svet, so sídlom Materská škola, ul. Riadok č. 4, Ružomberok, IČO: 42070511. 
Suma odovzdaná štátu na peňažnú pomoc obetiam trestnej činnosti: 25,- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Neoprávnené používanie cudzieho motorového vozidla podľa § 217 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ Ružomberok pod spisovou značkou ORP-189/OO-RK-2016.

na tom skutkovom základe, že: 
XXXXX dňa 01.04.2016 sa v skorých ranných hodinách v mieste svojho bydliska zmocnil tu zaparkovaného motorového vozidla zn. Citroen Jumper, evidenčného čísla BB191FG, v hodnote 5.000,-Eur, ktorého vlastníkom je spoločnosť XXXXX XXXXX XXXXX, XXXXX, a to takým spôsobom, že za pomoci kľúčov od predmetného vozidla, ktoré mu boli zverené dňa 31.03.2016 vo večerných hodinách zamestnancom spoločnosti XXXXX XXXXX výlučne na naloženie stavebného materiálu a pracovného náradia do úložného priestoru vozidla, toto vozidlo otvoril, následne naštartoval a s týmto vozidlom napriek tomu, že nie je držiteľom vodičského oprávnenia a bez súhlasu vlastníka vozidla vykonával jazdu z obce XXXXX v okrese Ružomberok smerom do mesta Ružomberok, pričom bol v čase o 03.00 h v obci Likavka na ul. Železničnej pred rodinným domom č. p. 24 zastavený a kontrolovaný hliadkou Obvodného oddelenia PZ Ružomberok. 
 
Odôvodnenie:
Uznesením povereného príslušníka Obvodného oddelenia PZ v Ružomberku pod sp. zn. ČVS: ORP–189/OO–RK–2016 bolo dňa 10.05.2016 podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, nar. XXXXX, trvale bytom XXXXX XXXXX, okres Ružomberok, za prečin neoprávneného používania cudzieho motorového vozidla podľa § 217 ods. 1, ods. 2 písm. c) Trestného zákona. 

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie voči obv. XXXXX je preukázaný najmä výpoveďami samotného obvineného, svedka – poškodeného XXXXX a svedkov XXXXX, XXXXX, XXXXX, XXXXX, odborným vyjadrením k výške škody, správou o výsledku objasňovania priestupku z dňa 01.04.2016, ako aj ostatnými listinnými dôkazmi zažurnalizovanými v predmetnom vyšetrovacom spise. 

Obvinený XXXXX vo svojej výpovedi z dňa 20.05.2016 spáchanie skutku priznal a uviedol, že mu je ľúto, čo urobil, nikdy sa už takého konania nedopustí, že na vozidle nespôsobil žiadnu škodu a pánovi Rabčanovi Jánovi, ktorý zastupuje spoločnosť, sa ospravedlnil.

Konateľ poškodenej spoločnosti XXXXX., so sídlom XXXXX XXXXX XXXXX, IČO: 36017469, XXXXX dňa 27.05.2016 pri výsluchu ako svedok – poškodený okrem iného uviedol, že spoločnosti nebola konaním XXXXX spôsobená žiadna škoda. Partia, ktorá pracuje pre ich firmu a v ktorej je aj XXXXX, je veľmi dobrá, ich spoločnosť je s nimi nad mieru spokojná. Táto partia pracovníkov pracuje pre ich spoločnosť asi 4 roky a nikdy nebol s nimi žiadny problém, preto si myslí, že toto bolo len skratové správanie XXXXX, ktorý svoju prácu vykonáva dobre, sú s ním spokojní, prezentuje ich firmu aj na verejnosti, je zodpovedný. Poškodený si nárok na náhradu škody si neuplatnil.   

Vyšetrovací spis po podaní návrhu na podanie obžaloby povereným príslušníkom PZ  bol tunajšou prokuratúrou odstúpený probačnému a mediačnému úradníkovi Okresného súdu v Ružomberku za účelom vykonania mediácie s obvineným a poškodeným. Mediácia na Okresnom súde v Ružomberku bola úspešne  zrealizovaná  dňa 07.07.2016, za účasti oboch strán.  Obe strany súhlasili so zmierom, poškodený nepožadoval uhradiť žiadnu škodu, pretože mu žiadna nevznikla a uviedol, že nevie, prečo obvinený túto vec vykonal, je s ním v práci spokojný, nakoľko je to jeho zamestnanec. Obvinený XXXXX uzatvoril s poškodeným dohodu o zmieri, v rámci ktorého vyhlásil, že spáchal skutok, za ktorý je stíhaný a uvedené vyhlásenie bolo vykonané slobode, vážne a určito, obvinený  a poškodený sa dohodli na verbálnom ospravedlnení, ktoré poškodený prijal a iné odškodnenie nežiadal.  

  Obvinený XXXXX zložil na účet Okresnej prokuratúry v Ružomberku peňažnú sumu určenú na všeobecne prospešné účely vo výške 50,- Eur a určil sumu 25,- Eur adresovať Občianskemu združeniu Stonožka objavuje svet, so sídlom: Materská škola, ul. Riadok č. 4, Ružomberok, IČO: 42070511, číslo účtu: SK8656000000008349139001, pobočka Primabanka Ružomberok a sumu 25,-  Eur na peňažnú pomoc obetiam trestnej činnosti.

Podľa § 220 ods. 1 písm. a), b), c)  Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom, 
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Za  prečin  neoprávneného používania  cudzieho  motorového  vozidla  podľa § 217 ods. 2 Trestného zákona možno uložiť trest odňatia slobody na šesť mesiacov až tri roky.

	Zo spisového materiálu vyplýva, že obvinený XXXXX bol doteraz prejednávaný za priestupok tri krát (všetky priestupky v roku 2011), v  odpise registra trestov má dva záznamy, jedno odsúdenie má zahladené, v druhej trestnej veci bol na Okresnej prokuratúre v Liptovskom Mikuláši schválený zmier a zastavené trestné stíhanie, ktoré rozhodnutie nadobudlo právoplatnosť dňa 17.12.2013.  Podľa správy z miesta trvalého pobytu nebolo jeho správanie nikdy prerokovávané komisiou verejného poriadku. Zamestnávateľom je hodnotený veľmi kladne a iné jeho protispoločenské konanie nie je známe.

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem a vzhľadom na osobu obvineného, som dospela k záveru, že takýto spôsob rozhodnutia v trestnej veci obvineného XXXXX je dostačujúci na to, aby si obvinený uvedomil závažnosť svojho konania, v budúcnosti sa ho vyvaroval a nedopustil sa viac trestnej či inej protispoločenskej činnosti,  preto som zmier uzavretý medzi obvineným a poškodeným schválila a trestné stíhanie obvineného zastavila podľa § 220 ods. 1 Trestného poriadku.  
Poučenie:
Proti tomuto uzneseniu nie je prípustná sťažnosť. 

JUDr. Desana Grenčíková 
prokurátorka